gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es gl gl gl gl gl gl gl gl sv en sv fr de de gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Abegondo non quere que o TAV lle pase por riba
Xoves, quinta feira, 06 de outubro de 2022
O trazado cruza zonas de protección ambiental
O alcalde presentou unha alegación contra a alternativa do liña prevista entre A Coruña e Betanzos, que afectaría "moi gravemente" o encoro de Cecebre.
Redacción / EP - 09:00 07/07/2009
Tags: Abegondo alegacións Fomento TAV trazado
Unha imaxe do encoro, tirado da web da Consellaría de Medio Ambiente
O Concello de Abegondo (A Coruña) remitiu ao Ministerio de Fomento unha alegación contra a alternativa do trazado do TAV entre A Coruña e Betanzos, que pasa polo municipio, pois "afectaría moi gravemente" o espazo natural protexido do encoro de Abegondo-Cecebre.
Así o explicou o alcalde do municipio, José Antonio Santiso Miramontes (PPdeG), mentres manifestaba a súa confianza en que a alternativa que pasa polo concello "vai ficar excluída", e elixirase unha das outras dúas que estuda Fomento. O proxecto atópase en fase de exposición pública, durante a cal as entidades afectadas poden presentar as súas alegacións.
O rexedor remitiu ao ministerio, xunto coa alegación, un estudo, encargado pola corporación local, ao Instituto de Biodiversidade Agraria e Desenvolvemento Rural (Ibader) da Universidade de Santiago de Compostela (USC). Este informe, presentado este luns aos medios e asinado polo profesor Pablo Ramil e o enxeñeiro de montes Javier Ferreiro, considera que o trazado do tramo que afecta a Abegondo "resulta totalmente incompatíbel" cos criterios ambientais e a preservación do encoro de Abegondo-Cecebre, que está declarado Lugar de Interese Comunitario (LIC) e Zona de Especial Protección dos Valores Naturais (ZEPVN). Por iso, Santiso advertiu que, dada a protección comunitaria da paraxe, "está prohibido" que a liña de alta velocidade pase por este trazado. No caso de que o ministerio se decantase por esta opción, dixo, o concello presentaría un contencioso no ámbito da Unión Europea.
Os veciños tamén se opoñen ao trazado
"En toda a comarca non hai outro espazo protexido", afirmou e sinalou que, por este motivo, Abegondo é "o único espazo polo que non pode pasar". Ademais, no escrito enviado a Fomento, o alcalde lembra que a Xunta escolleu este concello como Núcleo Piloto de Sustentabilidade e esta proposta de trazado "choca" coa decisión do Goberno.
O proxecto tamén conta coa oposición dos veciños da zona, que consideran, segundo o seu voceiro, Víctor Otero, que están "en xogo" as súas propiedades e vivendas e rexeitan os "prexuízos que o funcionamento da liña produciría". Otero, que participou xunto aos autores do estudo e o rexedor na conferencia de prensa, advertiu de que non descartan convocar mobilizacións "en defensa dos seus dereitos".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto